شەفەق نیوز/ فیرقەی جەنگاوەره‌یل ئیمام عەلی سەروە حەشد شەعبی، ئمڕوو پەنجشەممە، خه‌ور دا له‌ ئامادەکردن و وەخاکسپارن تەرم ٥١ مردگ نوو لە قوربانیەیل ڤایڕۆس کۆڕۆنا لە قەورسان وادی سەلام نوو لە نەجەف، لەماوەی ٢٤ ساعەت گوزەیشتە.فیرقەگە لە بەیاننامەیگ ئمڕوو وت: ٥١ مردگەگە بەشەو بوینە له‌ پارێزگای بەغداد و نەجەف و کەربەلا و زیقار و دیوانیە و واسیت و بەسرە ومیسان وبابل وموسەنا.بەیاننامەگە هەمیش وت: ژمارەی گشتی وەخاکسپار کریاگەیل قەورسانەگە تا رووژ پەنجشەممە رەسیە ٣٥٩٤ مردگ لە پارێزگاگان عراق، و چوار هاناویان لە ئایەن مەسیحی، و یەک مردگ لە سعودیە خەڵک شار ئیحسا.
